Kā pēc tikšanās ar Ministru prezidentu Krišjāni Kariņu (JV) pastāstīja Levits, amatpersonas šodien pārrunājušas, kā reformu varētu īstenot, secinot, kā jāizveido arī jauns augstskolu pārvaldības modelis.
"Plānots, ka augstskolu reformas koncepciju varētu izstrādāt līdz gada beigām. Ja tas būs nepieciešams, arī prezidenta institūciju pārstāvji varētu piedalīties koncepcijas sagatavošanas procesā," teica Levits.
Pēc tikšanās ar premjeru, Levits pauda arī gandarījumu par valdības lēmumu virzīt tālākai izskatīšanai ieceri veidot ekonomisko lietu tiesu.
Kā ziņots, valdība otrdien nolēma, ka Izglītības un zinātnes ministrijai sadarbībā ar Kultūras ministriju, Veselības ministriju un Zemkopības ministriju līdz 17.decembrim sagatavo un iesniedz izskatīšanai konceptuālo ziņojumu par augstskolu un valsts zinātnisko institūtu iekšējās pārvaldības modeļa maiņu.
Tāpat 20.augustā Ministru kabinets konceptuāli atbalstīja Tieslietu ministrijas ieceri izveidot ekonomisko lietu tiesu.